text: Bankkrak vælter kendt guldsmed
  03 april 2013 kl. 05.37
  Krakket i Tønder Bank sidste år trækker stadig flere konkurser med sig. Senest er den kendte sønderjyske guldsmedevirksomhed Scheelke begæret konkurs af skifteretten i Sønderborg.
  Dagbladet JydskeVestkysten oplyser, at Sydbank står bag konkursbegæringen. Sydbank eftertog Tønder Banks kunder.
  Scheelke har butikker i Tønder, Aabenraa, Haderslev og Kolding. De forventes at forblive lukket i dag, skriver JydskeVestkysten i dagens udgave.
  Så sent som i november sidste år åbnede Claus Scheelke en stor butik i Aabenraa. I samme måned gik Tønder Bank ned.
  Guldsmed Claus Scheelke er tredje generation i virksomheden, der blev grundlagt i 1950.
  Virksomheden er kendt for sit eget design af smykker.
  Sydbanks oprydning efter Tønder Bank har ført til, at flere selskaber er gået konkurs.
  Blandt andre blev forretningsmand Thomas Nitz fra Haderslev hårdt ramt. Han mistede en række selskaber.
  